open-index/open-wikipedia-markdown huggingface dataset:
Ιωάννης Σίμορ (απεβ. 1464)

μικρογραφία|150εσ|Ο θυρεός τού Σίμορ: ''επί ερυθρού πεδίου, δύο χρυσά φτερά ενωμένα.''
μικρογραφία|150εσ|Ο θυρεός του Έστουρμι: επί αργυρού πεδίου, τρεις ερυθροί ημι-λέοντες ορμώμενοι.

Ο **σερ Ιωάννης (Α΄) Σίμορ**, αγγλ.: *sir John Seymour* (π. 1395/1402 – 20 Δεκεμβρίου 1464) από το Γούλφχολ στο Δάσος Σέιβερνεϊκ του Γουίλτσιρ, ο φεουδάρχης βαρόνος του Χατς Μπόσαμπ στο Σόμερσετ της Αγγλίας, ήταν Μέλος του Κοινοβουλίου.

## Προέλευση
Ήταν γιος και κληρονόμος του Ρογήρου Σίμορ (π. 1367/70-1420) από το Χατς Μπόσαμπ και τής συζύγου του Μωντ Έστουρνι (ή Έστουρμι), κόρης και κληρονόμου του σερ Γουλιέλμου Έστουρμι, Προέδρου της Βουλής των Κοινοτήτων.

## Σταδιοδρομία
Εξελέγη βουλευτής για το Λάντγκερσαλ το 1422 και Ιππότης τού Τάγματος τού Γουίλτσιρ το 1435, το 1439 και το 1445. Διετέλεσε σερίφης τού Γουίλτσιρ το 1431–2, έχοντας προηγουμένως υπηρετήσει ως σερίφης τού Χάμσιρ. 

Μία πολυκατοικία στην οδό Ρέντκλιφ, στο Μπρίστολ, κατείχε ο σερ Ιωάννης Σίμορ, Ιππότης, το 1454, και η λαίδη Σίμορ το 1469.

## Οικογένεια
Στις 20/30 Ιουλίου 1424 νυμφεύτηκε την Ισαβέλλα Γουίλιαμ(ς) (απεβ. 14 Απριλίου 1486), κόρη και κληρονόμο του Μάρκου Γουίλιαμ, ενός εμπόρου που διετέλεσε Δήμαρχος του Μπρίστολ,  στο Γκλόστερσιρ, σε ορισμένες πηγές αναφέρεται ως Γουίλιαμ ΜακΓουίλιαμ ή Γουίλιαμς «του Γκλόστερσιρ». Μετά το τέλος τού συζύγου της το 1464, η Ισαβέλλα έδωσε όρκους αγνότητας.  Με τη σύζυγό του απέκτησε δύο παιδιά:
* Ιωάννης (Β΄) (1425–1463), διάδοχος που απεβίωσε πριν από τον πατέρα του, αφήνοντας πίσω του έναν γιο, τον Ιωάννη Σίμορ (απεβ. 1491), παππούς της βασίλισσας Τζέιν Σίμορ (π. 1508–1537), 3ης συζύγου τού Ερρίκου Η΄ τής Αγγλίας και μητέρας τού Εδουάρδου ΣΤ΄.
* Μαργαρίτα (γενν. π. το 1428), παντρεύτηκε τον Εδμόνδο (Εδουάρδο) Μπλάουντ.

## Το τέλος και η διαδοχή
Απεβίωσε στις 20 Δεκεμβρίου 1464, και τον διαδέχθηκε ο εγγονός του Ιωάννης Σίμορ (απεβ. 1491).

## Αναφορές

Κατηγορία:Οικογένεια Σίμορ
Τιμ Ο'Κέλι

Ο **Τιμ Ο'Κέλι** (γεννημένος ως **Τίμοθι Πάτρικ Ράιτ**,  12 Μαρτίου 1941 - 4 Ιανουαρίου 1990) ήταν Αμερικανός ηθοποιός, περισσότερο γνωστός για τον ρόλο του ελεύθερου σκοπευτή στην ταινία *[[Ο 13ος Στόχος]]* (1968) του Πίτερ Μπογκντάνοβιτς.

## Καριέρα
Ο Ο'Κέλι τράβηξε την προσοχή ως ηθοποιός θεάτρου στο Ομαδικό Θέατρο Σάντα Μόνικα.    Αργότερα υπηρέτησε ως σκηνοθέτης και προπονητής υποκριτικής στην ομάδα.   Μεταξύ των θεατρικών παραγωγών στις οποίες εμφανίστηκε ήταν *Το Ιδιωτικό Αυτί και το Δημόσιο Μάτι* του Πίτερ Σάφερ.  Μεγάλο μέρος της τηλεοπτικής του δουλειάς ήταν σε σειρές γουέστερν όπως τα *[[The Monroes (τηλεοπτική σειρά, 1966)|The Monroes]]*,  *[[Cimarron Strip]]*,  *[[The Big Valley]]*,  και *[[The Guns of Will Sonnett]]*,  αν και έκανε εμφανίσεις και στο *[[Μπάτμαν (τηλεοπτική σειρά)|Batman]]*.   Ο Ο'Κέλι έπαιξε επίσης τον Ντετέκτιβ Ντάνι «Ντάνο» Γουίλιαμς στο πιλοτικό επεισόδιο του *[[Χαβάη Πέντε-0 (τηλεοπτική σειρά, 1968)|Χαβάη Πέντε-0]]*, αλλά αντικαταστάθηκε από τον Τζέιμς ΜακΆρθουρ αφού ένα δοκιμαστικό κοινό στην πρώτη προβολή βρήκε τον Ο'Κέλι «πολύ νέο» για τον ρόλο.  

Η μοναδική του μεγάλη του εμφάνιση στον κινηματογράφο ήταν δίπλα στον Μπόρις Καρλόφ στην πρώτη σκηνοθετική ταινία του Πίτερ Μπογκντάνοβιτς, *[[Ο 13ος Στόχος]]* (1968), στην οποία υποδύθηκε τον αδίστακτο δολοφόνο Μπόμπι Τόμσον, έναν χαρακτήρα βασισμένο χαλαρά στον ελεύθερο σκοπευτή του Τέξας, Τσαρλς Γουίτμαν.  Ο τελευταίος επιβεβαιωμένος ρόλος του ως ηθοποιός ήταν στην ταινία του 1970 *[[Η Ακρίδα]]* (ως ο σύντροφος του χαρακτήρα τον οποίο υποδύθηκε η Ζακλίν Μπισέ),  μετά την οποία εξαφανίστηκε από το φως της δημοσιότητας.

## Προσωπική ζωή
Ο Ο'Κέλι ήταν γιος του Μορίς Γουέιν Ράιτ και της Μπίλι Τζο Τσιου.  Για ένα σύντομο χρονικό διάστημα, το 1968 ήταν παντρεμένος με την ηθοποιό Έβελιν Ρούντι. Τα ζωτικά αρχεία δείχνουν ότι πέθανε από μυοκαρδιοπάθεια στο Λος Άντζελες στις 4 Ιανουαρίου του 1990, σε ηλικία 48 ετών

## Μερική φιλμογραφία

* *[[For Pete's Sake (1966 film)|For Pete's Sake]]* (1966)
* *[[The Big Valley]]* (1966) – Γουίλ Μάρβιν
* *[[Gunsmoke]]* (1966) – Σάντι
* *[[Cimarron Strip]]* (1967) – Επεισόδιο 3: Broken Wing – Τζινγκ ΜακΚουίν
* *Targets* (*[[Ο 13ος Στόχος]]*) (1968) – Μπόμπι Τόμπσον
* *Hawaii Five-O* (*[[Χαβάη Πέντε-0 (τηλεοπτική σειρά, 1968)|Χαβάη Πέντε-Ο]]*) (1968) – Ντάνι
* *The Grasshopper* (*[[Η Ακρίδα]]*) (1970) – Έντι Μολίνα

## Παραπομπές

## Εξωτερικοί σύνδεσμοι

* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κάρολος Σίμορ, 2ος βαρόνος Σίμορ του Τρόουμπριτζ

Ο **Κάρολος Σίμορ**, 2ος βαρόνος Σίμορ του Τρόουμπριτζ, αγγλ.: *Charles Seymour, 2nd Baron Seymour of Trowbridge* (π. 1621 – 25 Αυγούστου 1665) ήταν Άγγλος ευγενής.

## Βιογραφία
Ήταν γιος του Φραγκίσκου Σίμορ 1ου βαρόνου Σίμορ του Τρόουμπριτζ, τον οποίο διαδέχθηκε ως βαρόνος το 1664. Ο Φράνσις ήταν νεότερος αδελφός του Γουλιέλμου Σίμορ 2ου δούκα του Σόμερσετ.

Πριν λάβει τη βαρονία, ο Κάρολος Σίμορ εκπροσώπησε το Γκρέιτ Μπέντγουιν στο Βραχύ Κοινοβούλιο του 1640, και το Γουίλτσιρ στο Κοινοβούλιο των Ιπποτών από το 1661 έως το 1664. 

Νυμφεύτηκε για πρώτη φορά, στις 4 Απριλίου 1632,  τη Μαρία, κόρη του Θωμά Σμιθ από το Σόλεϋ στο Τσίλτον Φόλιατ, ένα χωριό βορειοδυτικά του Χάνγκερφορντ. Το ζευγάρι απέκτησε έναν γιο και δύο κόρες. Μία από τις κόρες τους, η Φραγκίσκη (πριν από το 1654–1716), θα παντρευόταν τον σερ Γεώργιο Χάνγκερφορντ. Οι Χάνγκερφορντ είχαν τουλάχιστον έξι παιδιά μαζί.  Νυμφεύτηκε για 2η φορά, το 1654, την Ελισάβετ Άλινγκτον (1635 – π.1691), κόρη του Γουλιέλμου Άλινγκτον 1ου βαρόνου Άλινγκτον του Κίλαρντ (14 Μαρτίου 1610/1611, απεβ. π. Οκτώβριος 1648). Απέκτησαν πέντε γιους και δύο κόρες. Ένας από τους αξιοσημείωτους απογόνους του, ο τρεις φορές δισεγγονός του, ήταν ο χημικός και ορυκτολόγος Τζέιμς Σμίθσον.  Ο ποιητής Τζορτζ Κιτ ήταν ένας άλλος απόγονος. 

Και οι δύο επιζώντες γιοι του Καρόλου, ο Φραγκίσκος και ο Κάρολος, τελικά διαδέχτηκαν το δουκάτο του Σόμερσετ που ανήκε στον παππού τους. Η κόρη του, Ονόρα Σίμορ, παντρεύτηκε τον σερ Κάρολο Τζέραρντ 3ο βαρονέτο.  Τον Κάρολο Σίμορ διαδέχθηκε στη βαρονία ο μεγαλύτερος γιος του, Φραγκίσκος.

## Αναφορές


## Πηγές
* GEC ( GECokayne ) & Geoffrey H. White, *The Complete Peerage* or *A History of the House of Lords and all its members from the early times*, τόμος IX, σελ.&nbsp;641, Εκδόσεις Αγίας Αικατερίνης, 1949.

Κατηγορία:Οικογένεια Σίμορ
Εξαιρετικά Μεγάλο Τηλεσκόπιο

Το **Εξαιρετικά Μεγάλο Τηλεσκόπιο** είναι ένα αστρονομικό αστεροσκοπείο υπό κατασκευή στη Χιλή. Όταν ολοκληρωθεί, θα είναι το μεγαλύτερο οπτικό και εγγύς υπέρυθρο τηλεσκόπιο στον κόσμο. Ως μέρος του Ευρωπαϊκού Νότιου Αστεροσκοπείου (ESO), βρίσκεται στην κορυφή του Σέρρο Αρμασόνες στην έρημο Ατακάμα της βόρειας Χιλής, 23 χλμ. από τις υπάρχουσες εγκαταστάσεις του Αστεροσκοπείου Παρανάλ.

Το σχέδιο αποτελείται από ένα κατοπτρικό τηλεσκόπιο με τμηματοποιημένο πρωτεύον κάτοπτρο διαμέτρου 39,3 μέτρων και δευτερεύον. Το τηλεσκόπιο είναι εξοπλισμένο με προσαρμοστική οπτική, έξι μονάδες λέιζερ, και διάφορα επιστημονικά όργανα μεγάλης κλίμακας.   Το σχέδιο του αστεροσκοπείου θα συγκεντρώσει 100 εκατομμύρια φορές περισσότερο φως από το ανθρώπινο μάτι, το ισοδύναμο με περίπου 10 φορές περισσότερο φως από τα μεγαλύτερα οπτικά τηλεσκόπια που υπάρχουν από το 2025, με την ικανότητα να διορθώνει για την ατμοσφαιρική στρέβλωση. Έχει περίπου 250 φορές την φωτοσυλλεκτική ικανότητα του Διαστημικού Τηλεσκόπιου Χαμπλ και, σύμφωνα με τις προδιαγραφές του ELT, θα παρέχει εικόνες 15 φορές πιο οξείες από εκείνες του Χαμπλ.

Το έργο αρχικά ονομαζόταν **Ευρωπαϊκό Εξαιρετικά Μεγάλο Τηλεσκόπιο** (**E-ELT**), αλλά το όνομα συντομεύτηκε το 2017. Το ELT έχει ως στόχο να προωθήσει την αστροφυσική γνώση, επιτρέποντας λεπτομερείς μελέτες πλανητών γύρω από άλλα αστέρια, τους πρώτους γαλαξίες στο Σύμπαν, υπερμεγέθεις μαύρες τρύπες, τη φύση του σκοτεινού τομέα του Σύμπαντος, και να ανιχνεύσει νερό και οργανικά μόρια σε πρωτοπλανητικούς δίσκους γύρω από άλλα αστέρια. Όπως είχε προγραμματιστεί το 2011, η εγκατάσταση αναμενόταν να διαρκέσει 11 χρόνια για να κατασκευαστεί, από το 2014 έως το 2025.

Στις 11 Ιουνίου 2012, το Συμβούλιο του ESO ενέκρινε τα σχέδια του προγράμματος ELT για την έναρξη των έργων στο χώρο του τηλεσκοπίου, με την κατασκευή του ίδιου του τηλεσκοπίου να εκκρεμεί η τελική συμφωνία με τις κυβερνήσεις ορισμένων κρατών μελών.  Οι εργασίες κατασκευής στο χώρο του ELT ξεκίνησαν τον Ιούνιο του 2014.  Μέχρι τον Δεκέμβριο του 2014, το ESO είχε εξασφαλίσει πάνω από το 90% της συνολικής χρηματοδότησης και είχε εγκρίνει την έναρξη της κατασκευής του τηλεσκοπίου, η οποία εκτιμάται ότι θα κοστίσει περίπου ένα δισεκατομμύριο ευρώ για την πρώτη φάση κατασκευής.  Ο θεμέλιος λίθος του τηλεσκοπίου τοποθετήθηκε τελετουργικά στις 26 Μαΐου 2017, εγκαινιάζοντας την κατασκευή της κύριας δομής του θόλου και του τηλεσκοπίου. Το τηλεσκόπιο πέρασε το μέσο της ανάπτυξης και της κατασκευής του τον Ιούλιο του 2023, με την αναμενόμενη ολοκλήρωση και το πρώτο φως να έχουν οριστεί για τον Μάρτιο του 2029.   

## Παραπομπές


## Εξωτερικοί σύνδεσμοι
* 

Κατηγορία:Ευρωπαϊκό Νότιο Αστεροσκοπείο
Κατηγορία:Αστεροσκοπεία στη Χιλή
Κατηγορία:Οπτικά τηλεσκόπια
Κώστας Βακιρτζής

Ο **Κώστας Βακιρτζής** (γεννημένος στις 2 Οκτωβρίου 1971, στην Ελευθερούπολη) είναι Έλληνας παλαίμαχος ποδοσφαιριστής, και νυν προπονητής ποδοσφαίρου.
## Ποδοσφαιρική καριέρα
Ο Βακιρτζής πραγματοποίησε τα πρώτα ποδοσφαιρικά του βήματα στις ομάδες της γενέτειρας του, αρχικά στον **Φρίξο Ελευθερούπολης** και αργότερα στον Ορφέα Ελευθερούπολης, προτού μεταπηδήσει το 1992 στον Α.Ο. Καβάλας. Με τους «Αργοναύτες» αγωνίστηκε σχεδόν για μια εξαετία ως κεντρικός αμυντικός. 

Το Δεκέμβριο του 1998, μεταγράφηκε στον Άρη Θεσσαλονίκης, και υπήρξε η πρώτη μεταγραφή στην ομάδα επί εποχή Κοντομηνά. 

Στον Άρη αγωνίστηκε για ένα χρόνο, έχοντας μόλις 6 συνολικά συμμετοχές σε όλες τις διοργανώσεις (5 συμμετοχές στο Πρωτάθλημα και 1 στο Κύπελλο Ελλάδας), χωρίς να σκοράρει κάποιο τέρμα.

Πραγματοποίησε το ντεμπούτο του με την κίτρινη φανέλα στις 19 Φεβρουαρίου 1999, στο νικηφόρο εντός έδρας αγώνα πρωταθλήματος της ομάδας του, με τον Π.Α.Ο.Κ. (τελικό σκορ 2-0).

Το Γενάρη του 2000, απογοητευμένος καθώς δεν μπορούσε να βρει θέση στο βασικό σχήμα του Άρη, επέστρεψε στην Καβάλα και τον ΑΟΚ με τον οποίο αγωνίστηκε για το υπόλοιπο της αγωνιστικής σεζόν 1999-2000 στο πρωτάθλημα της Α’ Εθνικής και μετά τον υποβιβασμό της ομάδας, για έναν ακόμη χρόνο στο πρωτάθλημα της Β’ Εθνικής, πραγματοποιώντας συνολικά 34 συμμετοχές (18 εμφανίσεις στην Α’ Εθνική, 15 στη Β’ Εθνική και μια εμφάνιση για το θεσμό του Κυπέλλου), και σκοράροντας ένα τέρμα. 

Τη σεζόν 2001-02 ξεκίνησε να αγωνίζεται με τα χρώματα του Παναιγιάλειου, με τη φανέλα του οποίου ολοκλήρωσε την ποδοσφαιρική του καριέρα.

Μετά το τέλος της ποδοσφαιρικής του καριέρας, ο Βακιρτζής ασχολήθηκε ενεργά με την προπονητική και διετέλεσε προπονητής διαφόρων ομάδων στην ευρύτερη περιοχή της Ανατολικής Μακεδονίας: Α.Ε. Πιερέων, Ορφέας Ελευθερούπολης , Προσοτσάνη, Αετός Οφρυνίου, Βρασίδας Νέας Περάμου και Ηρακλής Καβάλας . Ενδιάμεσα διετέλεσε και βοηθός του Παύλου Δερμιτζάκη στον ΑΟΚ. 

To 2020, o Βακιρτζής ορίστηκε αντιδήμαρχος Αθλητισμού στο Δήμο Καβάλας, με αντικείμενο την διαχείριση των αθλητικών χώρων του Δήμου, τις διοργανώσεις αλλά και τη συνεννόηση με τους αθλητικούς φορείς.

Το 2024 ανέλαβε την τεχνική ηγεσία του Α.Ε. Καβάλας στην Α’ κατηγορία της ΕΠΣΚ 
## Παραπομπές

## Πηγές
*Προφίλ Κ. Βακιρτζή στο transfermarkt.gr

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Έλληνες προπονητές ποδοσφαίρου
Σύμβαση του Πρυμ

Η **Σύμβαση του Πρυμ** είναι συνθήκη συνεργασίας των αρχών επιβολής του νόμου, η οποία υπογράφηκε στις 27 Μαΐου 2005 από την Αυστρία, το Βέλγιο, τη Γαλλία, τη Γερμανία, το Λουξεμβούργο, τις Κάτω Χώρες και την Ισπανία, στην πόλη Πρυμ της Γερμανίας, και είναι ανοικτή σε όλα τα κράτη μέλη της Ευρωπαϊκής Ένωσης, εκ των οποίων 14 είναι σήμερα συμβαλλόμενα μέρη.

Η συνθήκη βασίστηκε σε πρωτοβουλία του τότε Γερμανού Υπουργού Ότο Σίλι στα μέσα του 2003. Βασικά στοιχεία της σύμβασης ενσωματώθηκαν στην Απόφαση-Πλαίσιο 2008/615/ΔΕΥ του Συμβουλίου της ΕΕ, της 23ης Ιουνίου 2008, σχετικά με την ενίσχυση της διασυνοριακής συνεργασίας, ιδίως για την καταπολέμηση της τρομοκρατίας και του διασυνοριακού εγκλήματος.

Η πλήρης ονομασία της συνθήκης είναι: *Σύμβαση μεταξύ του Βασιλείου του Βελγίου, της Ομοσπονδιακής Δημοκρατίας της Γερμανίας, του Βασιλείου της Ισπανίας, της Γαλλικής Δημοκρατίας, του Μεγάλου Δουκάτου του Λουξεμβούργου, του Βασιλείου των Κάτω Χωρών και της Δημοκρατίας της Αυστρίας για την ενίσχυση της διασυνοριακής συνεργασίας, ιδίως για την καταπολέμηση της τρομοκρατίας, του διασυνοριακού εγκλήματος και της παράνομης μετανάστευσης*.

## Παραπομπές


Κατηγορία:Συνθήκες ρύθμισης συνόρων κρατών
Κατηγορία:Έγκλημα στην Ευρώπη
Κατηγορία:Συνθήκες της Αυστρίας
Κατηγορία:Συνθήκες του Βελγίου
Κατηγορία:Συνθήκες της Βουλγαρίας
Κατηγορία:Συνθήκες της Γαλλίας
Κατηγορία:Συνθήκες της Γερμανίας
Κατηγορία:Συνθήκες της Εσθονίας
Κατηγορία:Συνθήκες της Ισπανίας
Κατηγορία:Συνθήκες του Λουξεμβούργου
Κατηγορία:Συνθήκες της Ολλανδίας
Κατηγορία:Συνθήκες της Ουγγαρίας
Κατηγορία:Συνθήκες της Ρουμανίας
Κατηγορία:Συνθήκες της Σλοβακίας
Κατηγορία:Συνθήκες της Σλοβενίας
Κατηγορία:Συνθήκες της Φινλανδίας
Κατηγορία:Συνθήκες της Ευρωπαϊκής Ένωσης
Βον Γκέθινγκ

Ο **Χάμφρεϊ Βον απ Ντέιβιντ Γκέθινγκ** (αγγλικά: *Humphrey Vaughan ap David Gething*, γεννημένος στις 15 Μαρτίου 1974) είναι Ουαλός πολιτικός του Εργατικού και Συνεργατικού Κόμματος, ο οποίος υπηρέτησε ως Πρώτος Υπουργός της Ουαλίας από τον Μάρτιο έως τον Αύγουστο του 2024, και ως ηγέτης των Εργατικών της Ουαλίας από τον Μάρτιο έως τον Ιούλιο του 2024. Αυτό τον κατέστησε τον πρώτο μαύρο ηγέτη οποιασδήποτε ευρωπαϊκής χώρας. Είναι Μέλος του Σενέντ (MS) για την περιφέρεια Κάρντιφ Σάουθ και Πέναρθ από το 2011.

Ο Γκέθινγκ γεννήθηκε στη Ζάμπια από Ουαλό πατέρα και μητέρα από τη Ζάμπια. Μετακόμισε στη Βρετανία ως παιδί και σπούδασε νομική στο Πανεπιστήμιο του Αμπερίστγουιθ και στη Νομική Σχολή του Κάρντιφ του Πανεπιστημίου του Κάρντιφ. Εκπαιδεύτηκε ως δικηγόρος στην εταιρεία Thompsons με έδρα το Κάρντιφ και στη συνέχεια ειδικεύτηκε στο εργατικό δίκαιο. Ο Γκέθινγκ εντάχθηκε στο Εργατικό Κόμμα σε ηλικία 17 ετών και έθεσε υποψηφιότητα στην περιφέρεια Μέση και Δυτική Ουαλία για τους Εργατικούς στις πρώτες εκλογές για την Εθνοσυνέλευση της Ουαλίας το 1999. Αργότερα εκπροσώπησε την εκλογική ενότητα Μπιουτάουν στο Συμβούλιο του Κάρντιφ από το 2004 έως το 2008.

Ο Γκέθινγκ εξελέγη στο Senedd στις εκλογές του 2011, εκπροσωπώντας την περιφέρεια Κάρντιφ Σάουθ και Πέναρθ. Επανεξελέγη στις εκλογές του 2016 και στη συνέχεια διορίστηκε υπουργός Υγείας και Κοινωνικών Υπηρεσιών στην κυβέρνηση του Μαρκ Ντρέικφορντ. Η θητεία του περιέλαβε κυρίως την πανδημία COVID-19 στην Ουαλία. Στη συνέχεια, ο Γκέθινγκ υπηρέτησε ως υπουργός Οικονομίας από το 2021 έως το 2024. Μετά την παραίτηση του Ντρέικφορντ, νίκησε τον Τζέρεμι Μάιλς στις εσωκομματικές εκλογές των Εργατικών της Ουαλίας για να γίνει ο διάδοχός του στην ηγεσία του κόμματος και στο αξίωμα του Πρώτου Υπουργού της Ουαλίας.

Ο Γκέθινγκ ορκίστηκε Πρώτος Υπουργός τον Μάρτιο του 2024. Λιγότερο από δύο μήνες μετά την ανάληψη των καθηκόντων του, εγέρθηκαν καταγγελίες ότι είχε ψευδορκήσει σε έρευνα για τον COVID-19, αρνούμενος ψευδώς ότι είχε διαγράψει μηνύματα κειμένου από το τηλέφωνό του. Σε απάντηση, το Plaid Cymru αποσύρθηκε από τη συμφωνία συνεργασίας του με τους Εργατικούς και υποστήριξε μια πρόταση δυσπιστίας που κατέθεσαν οι Ουαλοί Συντηρητικοί, η οποία πέρασε με διαφορά δύο ψήφων. Ο Γκέθινγκ αρχικά αρνήθηκε να παραιτηθεί, προκαλώντας κυβερνητική κρίση, αλλά μετά από μαζική παραίτηση υπουργών τον Ιούλιο του 2024, ανακοίνωσε την επικείμενη παραίτησή του. Η Ελίνεντ Μόργκαν εξελέγη χωρίς αντίπαλο ως διάδοχός του και ο ίδιος παραιτήθηκε επίσημα από Πρώτος Υπουργός τον Αύγουστο του 2024, αποτελώντας τον κάτοχο του αξιώματος με τη συντομότερη θητεία.

## Παραπομπές


## Εξωτερικοί σύνδεσμοι
* 

Κατηγορία:Πρώτοι υπουργοί της Ουαλίας
Ελίνεντ Μόργκαν

Η **Ελίνεντ Μόργκαν** (*Mair Eluned Morgan, Baroness Morgan of Ely*, PC, γεννήθηκε στις 16 Φεβρουαρίου 1967) είναι Ουαλή πολιτικός., η οποία υπηρετεί ως Πρώτος Υπουργός της Ουαλίας και αρχηγός του Εργατικού Κόμματος Ουαλίας από το 2024. Η Μόργκαν είναι η πρώτη γυναίκα και το πρώτο μέλος της Βουλής των Λόρδων που υπηρέτησε ως Πρώτος Υπουργός. Πριν αναλάβει το αξίωμα του Πρώτου Υπουργού, διετέλεσε Γραμματέας Υπουργικού Συμβουλίου για την Υγεία και την Κοινωνική Φροντίδα από το 2021 έως το 2024.

Η Μόργκαν είναι μέλος της Βουλής των Λόρδων από το 2011, μέλος του Senedd (MS) από το 2016 και υπήρξε μέλος του Ευρωπαϊκού Κοινοβουλίου (MEP) από το 1994 έως το 2009. Τελεί σήμερα σε άδεια απουσίας από τη Βουλή των Λόρδων.

Ομιλήτρια της ουαλικής γλώσσας, η Morgan διετέλεσε υπουργός για την Ουαλική Γλώσσα από το 2017 έως το 2021, καθώς και υπουργός Ψυχικής Υγείας και Ευεξίαςαπό το 2020 έως το 2021.

Ως αρχηγός του Εργατικού Κόμματος Ουαλίας και Πρώτη Υπουργός, η Μόργκαν έχει αναβιώσει τη στρατηγική «clear red water» που χρησιμοποιήθηκε από ορισμένους προκατόχους της, μετατοπίζοντας το ουαλικό Εργατικό Κόμμα εκ νέου προς την πολιτική αριστερά και αποστασιοποιώντας το από την κεντρώα ηγεσία του Εργατικού Κόμματος του Ηνωμένου Βασιλείου υπό τον Κιρ Στάρμερ, ασκώντας κριτική σε ορισμένες από τις πολιτικές που εφαρμόστηκαν από την κυβέρνησή του.

## Παραπομπές


## Εξωτερικοί σύνδεσμοι
* 

Κατηγορία:Πρώτοι υπουργοί της Ουαλίας
Κατηγορία:Ηγέτες εν ενεργεία
Μισέλ Ο'Νιλ

Η **Μισέλ Ο' Νιλ** (*Michelle O'Neill (το γένος: Doris*· γεννημένη στις 10 Ιανουαρίου 1977) είναι Ιρλανδή πολιτικός, η οποία υπηρετεί ως Πρώτη Υπουργός της Βόρειας Ιρλανδίας από τον Φεβρουάριο του 2024 και ως Αντιπρόεδρος του Σιν Φέιν από το 2018. Είναι επίσης Μέλος της Νομοθετικής Συνέλευσης (MLA) για το Μιντ Όλστερ στην Εθνοσυνέλευση της Βόρειας Ιρλανδίας από το 2007. Η Ο'Νιλ διετέλεσε προηγουμένως αναπληρώτρια πρώτη υπουργός από το 2020 έως το 2022. Υπηρέτησε στο Δημοτικό Συμβούλιο του Ντάνγκανον και του Νότιου Τιρόουν από το 2005 έως το 2011.

Στις εκλογές της Εθνοσυνέλευσης της Βόρειας Ιρλανδίας το 2007, εξελέγη για να εκπροσωπήσει το Μιντ Όλστερ στην Εθνοσυνέλευση της Βόρειας Ιρλανδίας. Υπηρέτησε ως η πρώτη γυναίκα Δήμαρχος του Ντάνγκανον και Νότιο Τιρόουν από το 2010 έως το 2011. Υπηρετεί ως Αντιπρόεδρος του Σιν Φέιν από το 2018. Το 2011 διορίστηκε στην Εκτελεστική Επιτροπή της Βόρειας Ιρλανδίας από τον αναπληρωτή Πρώτο Υπουργό Μάρτιν ΜακΓκίνες ως υπουργός Γεωργίας και Αγροτικής Ανάπτυξης. Το 2016, προήχθη σε υπουργό Υγείας. Τον Ιανουάριο του 2020 έγινε αναπληρώτρια Πρώτη Υπουργός της Βόρειας Ιρλανδίας μετά τη συμφωνία Νέα Δεκαετία, Νέα Προσέγγιση, η οποία αποκατέστησε την εκτελεστική εξουσία διαμοιρασμού της εξουσίας.

Η Ο'Νιλ παραιτήθηκε αυτόματα από το αξίωμά της μετά την παραίτηση του Πολ Γκίβαν από τη θέση του πρώτου υπουργού στις 3 Φεβρουαρίου 2022. Το Σιν Φέιν έγινε το μεγαλύτερο κόμμα μετά τις εκλογές της Εθνοσυνέλευσης το 2022, θέτοντας την Ο'Νιλ υποψήφια για τη θέση του Πρώτου Υπουργού της Βόρειας Ιρλανδίας· ωστόσο, δεν ανέλαβε τη θέση παρά μόνο δύο χρόνια αργότερα, επειδή το Δημοκρατικό Ενωτικό Κόμμα (DUP) αρνήθηκε να ορίσει αναπληρωτή Πρώτο Υπουργό, επικαλούμενο την αντίθεσή του στο Πρωτόκολλο για τη Βόρεια Ιρλανδία. Στις 3 Φεβρουαρίου 2024 η Ο'Νιλ διορίστηκε Πρώτη Υπουργός της Βόρειας Ιρλανδίας. Αυτό σηματοδότησε την πρώτη φορά που ένας Ιρλανδός εθνικιστής κατείχε τον τίτλο του Πρώτου Υπουργού στη Βόρεια Ιρλανδία.

## Σημειώσεις

## Παραπομπές


## Εξωτερικοί σύνδεσμοι
* 

Ο Νιλ
Ο Νιλ
Ουέλι Κέστενχολτς

Ο **Ουέλι Κέστενχολτς** (*Ueli Kestenholz* (10 Μαΐου 1975 – 11 Ιανουαρίου 2026) ήταν Ελβετός αθλητής χιονοσανίδας    (snowboarder) και πρωτοπόρος του speedriding.

## Βιογραφία
Ο Κέστενχολτς υπήρξε παγκόσμιος πρωταθλητής του snowboard το 2000 και το 2001. Ήταν ένας από τους πρώτους αθλητές που έλαβαν ποτέ ολυμπιακό μετάλλιο στο snowboarding (χάλκινο) στους Χειμερινούς Ολυμπιακούς Αγώνες του 1998 (γιγαντιαία τεχνική κατάβαση). Υπήρξε δύο φορές χρυσός μεταλλιούχος στα Winter X-Games στο snowboard cross (επίσης γνωστό ως boardercross). Μετά τους τρίτους του Ολυμπιακούς Αγώνες, στο Τορίνο το 2006, ο Κέστενχολτς εγκατέλειψε το παγκόσμιο κύπελλο για να επικεντρωθεί 100% στο freeriding.

Εκτός από το freeriding με snowboard, έγινε ένας από τους πρωτοπόρους του speed flying και speed riding στην Ελβετία. Τον Μάιο του 2009 πραγματοποίησε την πρώτη κατάβαση speedriding στο Μάτερχορν. Μαζί με τον Ματίας Ρότεν, παρήγαγε το *PlayGravity*, μια βραβευμένη ταινία πολλαπλών αθλημάτων, που έδειχνε την κατάβαση speedriding στα βουνά Άιγκερ, Μενχ και Γιούνγκφραου μέσα σε μία ημέρα.

Ο Κέστενχολτς πέθανε στο νοσοκομείο Spital Sion στη Σιόν της Ελβετίας στις 11 Ιανουαρίου 2026, έπειτα από ατύχημα σε χιονοστιβάδα στις Άλπεις του Βαλαί. Ήταν 50 ετών.

## Παραπομπές


## Εξωτερικοί σύνδεσμοι

kestenholz.com
*

Κατηγορία:Ελβετοί χιονοδρόμοι
Infestissumam

Το ***Infestissumam*** είναι το δεύτερο στούντιο άλμπουμ του σουηδικού ροκ συγκροτήματος Ghost. Ηχογραφήθηκε στο Νάσβιλ του Τενεσί, σε παραγωγή του Νικ Ρασκουλίνετζ και κυκλοφόρησε στις 10 Απριλίου 2013. Κυκλοφόρησε στη Βόρεια Αμερική από την Loma Vista Recordings στις 16 Απριλίου σε συνεργασία με την Republic Records, ένα τμήμα της Universal Music Group, σηματοδοτώντας το ντεμπούτο του συγκροτήματος σε μεγάλη δισκογραφική εταιρεία. Το άλμπουμ έτυχε γενικά θερμής υποδοχής, με αρκετές μουσικές εκδόσεις να το κατατάσσουν στη λίστα τους με τα καλύτερα heavy metal άλμπουμ της χρονιάς και κερδίζοντας το βραβείο Καλύτερου Hard Rock/Metal Άλμπουμ στα βραβεία Grammis του 2014. Στα τέλη του 2013, το συγκρότημα κυκλοφόρησε μια ειδική έκδοση του άλμπουμ, με τίτλο *Infestissumam Redux*.

## Κομμάτια
Όλα τα γραπτά του φυλλαδίου πιστώνεται στον "A Ghoul Writer". Πραγματικές πιστώσεις γραφής προσαρμοσμένες από το ASCAP.

## Παραπομπές


Κατηγορία:Άλμπουμ των Ghost (συγκρότημα)
Κατηγορία:Άλμπουμ του 2013
Λα Σερένα

Η **Λα Σερένα** είναι παραλιακή πόλη και δήμος στη βόρεια Χιλή και είναι πρωτεύουσα της επαρχίας Κοκίμπο. Σύμφωνα με την απογραφή του 2017, ο αστικός πληθυσμός της πόλης ήταν 147.815 κάτοικοι και ο συνολικός πληθυσμός 249.656. Είναι κτισμένη σε ένα ύψωμα δίπλα στις εκβολές του ποταμού Έλκι, ανατολικά του λιμανιού Κοκίμπο.

Η πόλη ιδρύθηκε ύστερα από εντολή του Ισπανού Πέδρο ντε Βαλδίβια ως σταθμός στη θαλάσσια διαδρομή που ενώνει το Σαντιάγο και τη Λίμα στην Αντιβασιλεία του Περού. Δεν είναι γνωστό πότε ακριβώς ιδρύθηκε, και έχουν προταθεί οι ημερομηνίες 15 Νοεμβρίου ή 30 Δεκεμβρίου 1543 και 4 Σεπτεμβρίου 1544. Πέντε χρόνια αργότερα, στις 11 Ιανουαρίου 1549, ο οικισμός καταστράφηκε από μια εξέγερση των ιθαγενών, αλλά ξαναχτίστηκε. Ένας λόγος που δημιουργήθηκε η Λα Σερένα ήταν ο έλεγχος των Μαπούτσε, οι οποίοι είχαν μεταναστεύσει βόρεια μετά την ίδρυση του Σαντιάγο το 1541. Στις 4 Μαΐου 1552, ο βασιλιάς Κάρολος Α΄ της Ισπανίας έδωσε στη Λα Σερένα τον τίτλο της πόλης. Τον 17ο αιώνα η πόλη έγινε στόχος πειρατικών επιδρομών. Μεταξύ 1948 και 1952, υπό την προεδρία του Γκαμπριέλ Γκονσάλες Βιδέλα έλαβε χώρα ένα σχέδιο αποκατάστασης της παλιάς πόλης, με την κατασκευή δημοσίων κτιρίων και σχολείων σε νεοαποικιακό ρυθμό.

Η πόλη σήμερα είναι σημαντικός τουριστικός προορισμός, προσβάσιμος οδικώς, σιδηροδρομικώς και αεροπορικώς, και κέντρο παραγωγής αγροτικών και γαλακτοκομικών προϊόντων. Η πόλη είναι έδρα αρχιεπισκοπής. Κοντά στην πόλη βρίσκεται το Διαμερικανικό Αστεροσκοπείο του Σέρο Τολόλο και το Αστεροσκοπείο Βέρα Κ. Ρούμπιν.

## Παραπομπές


Κατηγορία:Πόλεις της Χιλής
Ντομαρτέν-Βαριμόν

Το **Ντομαρτέν-Βαριμόν** (, ) είναι γαλλική κοινότητα στο νομό της Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μαρν
Λευθέρης Πλακίδας

Ο **Λευθέρης Πλακίδας** είναι Έλληνας δημοσιογράφος, συγγραφέας και παρουσιαστής-εκφωνητής αθλητικών διοργανώσεων.

## Καριέρα
Γεννήθηκε στις 11 Φεβρουαρίου 1965 στη Θεσσαλονίκη, όπου έχει περάσει το μεγαλύτερο μέρος της ζωής του. Σπούδασε δημοσιογραφία και επικοινωνία και το 1989 ξεκίνησε την εργασία του στα ΜΜΕ. Αρχικά ασχολήθηκε με το πολιτιστικό και αθλητικό ρεπορτάζ της Θεσσαλονίκης, στην εφημερίδα Ελληνικός Βορράς, στο μπασκετικό περιοδικό Τρίποντο και στον Όμιλο του Antenna. Στη συνέχεια ασχολήθηκε παράλληλα και με την ταξιδιωτική, γαστρονομική και οινική δημοσιογραφία. Έχει συνεργαστεί με ΜΜΕ (περιοδικά, εφημερίδες, ραδιοτηλεοπτικά μέσα κ.λπ.) όπως οι ΕΡΤ, Αntenna, Super Sport, Η Καθημερινή κ.λπ ως ρεπόρτερ, ανταποκριτής, παρουσιαστής κ.ο.κ.. Πέρα της δημοσιογραφικής ιδιότητας του είναι διευθυντής σύνταξης της αθλητικής ιστοσελίδας Athletics Magazine και εμπορικός διευθυντής της ενημερωτικής ιστοσελίδας αθηΝΕΑ. Με την ιδιότητα του αθλητικού δημοσιογράφου έχει καλύψει 6 διοργανώσεις Ολυμπιακών Αγώνων και άλλα διεθνή αθλητικά γεγονότα.

Από το 2004 ζει και εργάζεται στην Αθήνα. Είναι μέλος της ΕΣΗΕΜΘ και του ΠΣΑΤ. Επίσης ασχολείται με την παρουσίαση εκδηλώσεων και τη διοργάνωση αθλητικών δράσεων, κυρίως αγώνων δρόμου, ποδηλασίας και τρίαθλου. Πέρα από τη δημοσιογραφία εργάζεται ως σύμβουλος δημοσίων σχέσεων.

## Άλλες ασχολίες
Είναι συγγραφέας διάφορων βιβλίων, κυρίως αθλητικού-ταξιδιωτικού περιεχομένου. Έχει υπάρξει και ο ίδιος αθλητής σε διάφορα σπορ ως μέλος της ΧΑΝΘ (μπάσκετ), του Π.Ο. Βέλος Θεσσαλονίκης (ποδηλασία), του Μ.Α.Σ. Αετός Θεσσαλονίκης (δρόμοι μεγάλων αποστάσεων) και του Ν.Ο. Καλαμαριάς (ιστιοπλοΐα). Ως φωτογράφος έχει παρουσιάσει έργα του σε διάφορες ατομικές και ομαδικές εκθέσεις καλλιτεχνικής φωτογραφίας στην Ελλάδα και το Εξωτερικό από το 1989 μέχρι σήμερα.

Αναμίχθηκε με την πολιτική ως μέλος της Δράσης και του Ποταμιού, κόμματα με τα οποία ήταν υποψήφιος στις βουλευτικές εκλογές του 2012 και του 2015 στην Α΄ και Β΄ Θεσσαλονίκης αντίστοιχα. Επίσης το 2014 ήταν υποψήφιος δημ. σύμβουλος Θεσσαλονίκης με την παράταξη του Γιάννη Μπουτάρη.

## Ενδεικτική εργογραφία

### Βιβλία

* Pedal 75 ορθοπεταλιές του Λευθέρη Πλακίδα

* Ταξιδεύοντας

* Τρέχοντας ο Τέρι έγινε ξεφτέρι

### Τηλεοπτικές εκπομπές

* Pedal

## Παραπομπές
Όσκαρ Καλύτερου Κάστινγκ

Το **Βραβείο της Ακαδημίας για Επίτευγμα στο Κάστινγκ** (αγγλικά:*Academy Award for Best Casting*),ή αλλιώς γνωστό και ως *Βραβείο Όσκαρ Καλύτερου Κάστινγκ*, είναι μια επερχόμενη κατηγορία των Βραβείων Όσκαρ το οποίο θα απονεμηθεί από την Αμερικανική Ακαδημία Κινηματογραφικών Τεχνών και Επιστημών ως μέρος των Βραβείων Όσκαρ.

Το βραβείο ανεβάζει τον συνολικό αριθμό των διαγωνιστικών κατηγοριών Όσκαρ στους 24.

## Ιστορία
Το βραβείο ανακοινώθηκε από την Ακαδημία τον Φεβρουάριο του 2024, με σκοπό να παρουσιαστεί για πρώτη φορά στην 98η τελετή το 2026. Είναι η πρώτη νέα κατηγορία Όσκαρ που εισάγεται μετά την Καλύτερη Ταινία Κοινουμένων Σχεδίων το 2001. Οι υποψήφιοι θα καθοριστούν από την Ένωση Υπεύθυνων Κάστινγκ μέσα στην Ακαδημία, που συγκροτήθηκε το 2013 και αποτελούταν από περίπου 160 μέλη την περίοδο που ανακοινώθηκε το βραβείο. Μία κατηγορία που θα βράβευε το επίτευγμα στο κάστινγκ είχει αποριφθεί στο παρελθόν από την Ακαδημία το 1999. Πριν την επισημοποίηση του βραβεία, μόνο μία υπεύθυνη κάστινγκ, η Λιν Στόλμαστερ, είχε πάρει Βραβείο Όσκαρ.

Οι υπεύθυνοι κάστινγκ ζητούσαν για χρόνια αναγνώριση στα Όσκαρ, με τις προσπάθειες του να χρονολούνται από τα τέλη του 1990. Μία παρόμοια πρόταση είχε εξεταστεί και απορριφθεί το 1999. Η ακαδημία δημιούργησε μία Ένωσξ αφιερωμένη στους Υπεύθυνους Κάστινγκ τον Ιούλιο του 2013, η οποία έπαιξε σημαντικό ρόλο στο χτίσιμο υποστήριξης για το βραβείο.

Στις 8 Φεβουαρίου 2024, η Ακαδημία ανακοίνωσε την δημιουργία μίας νέας κατηγορίας, δηλώνοντας: "Οι υπεύθυνοι κάστινγκ παίζουν βασικό ρόλο στην δημιουργία ταινιών, και όσο η Ακαδημία εξελίσσεται, προσθέτουμε περήφανα το κάστιγνκ στις κατηγορίες που αναγνωρίζουμε και τιμούμε." Ο Διευθύνων Σύμβουλος της Ακαδημίας, Μπιλ Κράμερ, και η Πρόεδρος, Τζάνετ Γιανγκ, τόνισαν το ορόσημο, ενώ οι επικεφαλής της Ένωσης Υπεύθυνων Κάστινγκ, Ρίτσαρντ Χικς, Κιμ Τέιλορ-Κόλμαν και Ντέμπρα Ζέιν το επαίνεσαν ως αναγνώριση των προσπαθειών της ένωσης.

## Νικητές και Υποψήφιοι

## Φιναλίστ τελικής λίστας
Οι πέντε υποψήφιοι για Καλύτερο Κάστινγκ επιλέγονται από την Ένωση Υπεύθυνων Κάστινγκ. Τα μέλη της Ένωσης ψηφίζουν με βάση την προτίμηση τους μέχρι 10 ταινίες για να ληφθούν υπόψιν για το βραβείο Κάστινγκ. Μόνο οι 10 ταινίες που έλαβαν τον μεγαλύτερο αριθμό ψήφων είναι έγκυρε για να λάβουν υποψηφιότητα.
 

## Παραπομπές


## Εξωτερικοί σύνδεσμοι

* Oscars.org (επίσημη ιστοσελίδα της Ακαδημίας)
* Oscar.com (επίσημη ιστοσελίδα προώθησης των βραβείων)
* The Academy Awards Database  (επίσημη ιστοσελίδα)

Κατηγορία:Βραβεία Όσκαρ
Λαίδη Ιωάννα Σίμορ

Η **λαίδη Ιωάννα Σίμορ**, αγγλ.: *Lady Jane Seymour* (π. 1541 &#x2013; 19 Μαρτίου 1561) ήταν συγγραφέας κατά τον 16ο αι. στην Αγγλία, μαζί με τις αδελφές της, λαίδη Μαργαρίτα Σίμορ και Άννα Σίμορ κόμισσα του Γουόρικ.  Ήταν παιδιά του Εδουάρδου Σίμορ 1ου δούκα του Σόμερσετ, ο οποίος από το 1547 ήταν ο λόρδος Προστάτης της Αγγλίας μετά το τέλος του Ερρίκου Η΄ της Αγγλίας και κατά την ανηλικότητα του εξαδέλφου της Ιωάννας, βασιλιά Εδουάρδου ΣΤ΄. Βαπτίστηκε στις 22 Φεβρουαρίου 1541, οι νονές της ήταν η λαίδη Μαρία (Α΄) (η κόρη του βασιλιά, που εκείνη την εποχή ανακηρύχθηκε νόθη, αλλά αργότερα έγινε βασίλισσα) και η Αικατερίνη Χάουαρντ, 5η σύζυγος του Ερρίκου Η΄, και βασίλισσα εκείνη την εποχή. Ορισμένες πηγές λένε ότι ο Τόμας Κρόμγουελ ήταν ο ανάδοχός της, αλλά αυτό δεν μπορεί να είναι σωστό, καθώς είχε εκτελεστεί το προηγούμενο έτος. Η Ιωάννα ήταν επομένως η ανιψιά της 3ης συζύγου του Ερρίκου Η΄, της βασίλισσας Ιωάννας Σίμορ, από την οποία πιθανότατα πήρε το όνομά της. Ήταν η μόνη μάρτυρας του μυστικού γάμου του αδελφού της Εδουάρδου με τη λαίδη Αικατερίνη Γκρέυ (πιθανή διάδοχο της βασίλισσας Ελισάβετ Α΄) το 1560.

Οι λογοτεχνικές φιλοδοξίες των αδελφών Σίμορ μπορούν να εντοπιστούν στην παιδική τους ηλικία, όπου έλαβαν ουμανιστική εκπαίδευση. Κατά τη διάρκεια της ανατροφής τους, οι αδελφές διδάχθηκαν από τον John Crane και τον Nicholas Denisot, έναν Γάλλο ουμανιστή και ποιητή των Πλειάδων, στα γαλλικά και τα λατινικά  . Από μικρή ηλικία, οι λογοτεχνικές τους φιλοδοξίες ήταν γνωστές σε όλους, επιστολές όπως αυτή που έγραψαν η Mαργαρίτα και η Ιωάννα στον εξάδελφό τους Eδουάρδος ΣΤ΄, ευχαριστώντας τον για το «λογοτεχνικό του δώρο», και μια επιστολή που έγραψε η Ιωάννα στα λατινικά ευχαριστώντας τον Bucer και τον Fagius, που έστειλαν βιβλία σε αυτήν και τις αδελφές της, βοηθούν περαιτέρω στην απόδειξη των λογοτεχνικών τους φιλοδοξιών.  Καθώς μεγάλωναν, οι τρεις αδελφές έτειναν να συνεργάζονται, με το πιο διάσημο έργο τους να είναι μια συλλογή 103 λατινικών δίστιχων, *το Hecatodistichon*, για τον τάφο της Mαργαρίτας των Βαλουά, βασίλισσας της Ναβάρρας και επίσης συγγραφέα, η οποία εκδόθηκε το 1550.

Η Ιωάννα Σίμορ απεβίωσε το 1561, σε ηλικία 20 ετών, πιθανώς από φυματίωση. Τάφηκε στο αβαείο του Γουέστμινστερ στις 26 Μαρτίου. 

## Παραπομπές


Κατηγορία:Οικογένεια Σίμορ
Αστεροσκοπείο Τροόδους

Το **Αστεροσκοπείο Τροόδους** είναι αστεροσκοπείο κοντά στα Αγρίδια Λεμεσού, στην Κύπρο, σε υψόμετρο 1.250 μέτρα στις πλαγιές του όρους Τρόοδος. Εγκαινιάστηκε το 2024. Είναι επισκέψιμο από το κοινό πρωί και βράδυ και διαθέτει το μεγαλύτερο ηλιακό τηλεσκόπιο στην Κύπρο και κατοπτρικό τηλεσκόπιο. Διοργανώνει βραδιές νυχτερινής παρατήρησης. 

## Ιστορικά στοιχεία
Η έναρξη των εργασιών για το αστεροσκοπείο και τη διαμόρφωση του γύρω χώρου έγινε το 2017, με προϋπολογισμό 1,6 εκατομμύρια ευρώ. Η δημιουργία του ήταν στο πλαίσιο του προγράμματος Geostars, το οποίο στοχεύει στην τόνωση απομονωμένων αγροτικών περιοχών σε Κύπρο και Κρήτη. Το αστεροσκοπείο κατασκευάστηκε με χρηματοδότηση από το πρόγραμμα Interreg Ελλάδα – Κύπρος 2014–2020, με πόρους από την Ευρωπαϊκή Ένωση, την Ελλάδα και την Κύπρο. Η κατασκευή του διήρκησε τρία χρόνια σε λόφο που παραχωρήθηκε από την κοινότητα Αγριδίων. Το συνολικό κόστος κατασκευής ανήλθε σε 1,77 εκατομμύρια ευρώ. Εγκαινιάστηκε τις 19 Μαΐου 2024 από τον πρόεδρο της Κυπριακής Δημοκρατίας Νίκο Χριστοδουλίδη. Άνοιξε για το κοινό το καλοκαίρι του 2025 και μέσα στους πρώτους έξι μήνες το επισκέφθηκαν περισσότεροι από 10.000 πολίτες.

## Αρχιτεκτονική
Το κτίριο του αστεροσκοπείου σχεδιάστηκε από τους Νικόδημο και Έλενα Τσολάκη. Χαρακτηρίζεται από την γωνιώδη εμφάνισή του και τις αντανακλαστικές επιφάνειες στο εξωτερικό του. Το κτίριο του αστεροσκοπείου έχει περιστρεφόμενο υδραυλικό θόλο διαμέτρου 5,4 μέτρων, συρόμενη οροφή διαστάσεων 4 επί 4 μέτρων και πλατφόρμα για αστροπαρατηρήσεις. Εσωτερικά χρησιμοποιούνται ως υλικά ξύλο, πέτρα και γρανίτης.

## Εξοπλισμός
Το αστεροσκοπείο Τροόδους διαθέτει:
* κατοπτρικό τηλεσκόπιο Planewave CDK20, διαμέτρου 20 ιντσών (50 εκατοστά) πάνω σε βάση Paramount ME II
* ηλιακό τηλεσκόπιο της Lunt Solar Systems για παρατήρηση του ήλιου σε Υδρογόνο-α

## Παραπομπές


## Εξωτερικοί σύνδεσμοι
* Επίσημη ιστοσελίδα

Τροοδους
Κατηγορία:Κτίρια και κατασκευές στην Επαρχία Λεμεσού
Κατηγορία:Επιστήμες και τεχνολογία στην Κύπρο
Κατηγορία:Οροσειρά Τροόδους
Αντρέ Λουίς

Ο **Αντρέ Λουίς Ινάσιο ντα Σίλβα** (, 23 Φεβρουαρίου 2002), γνωστός ως **Αντρέ** ή **Αντρέ Λουίς**, είναι Βραζιλιάνος επαγγελματίας ποδοσφαιριστής, ο οποίος αγωνίζεται ως πλάγιος μέσος για τον Ολυμπιακό.

## Σταδιοδρομία σε συλλόγους

### Φλαμένγκο
Γεννημένος στο Ρίο ντε Τζανέιρο, ο Αντρέ Λουίς ξεκίνησε τη σταδιοδρομία του στη Φλαμένγκο και έκανε το επαγγελματικό του ντεμπούτο για το σύλλογο στις 9 Δεκεμβρίου 2021, σε αγώνα του Πρωταθλήματος Βραζιλίας Σέριε Α εναντίον της Ατλέτικο Γκοϊανιένσε.

### Εστρέλα ντα Αμαδόρα
Στις 1 Σεπτεμβρίου 2023, η πρόσφατα προβιβαστέα στην Πριμέιρα Λίγα, Εστρέλα ντα Αμαδόρα, ανακοίνωσε τον μονοετή δανεισμό του Αντρέ Λουίς από τη Φλαμένγκο. Μετά την εντυπωσιακή πρώτη του σεζόν στην Πορτογαλία, όπου σημείωσε 4 γκολ σε 28 αγώνες, εντάχθηκε μόνιμα στην ομάδα της Αμαδόρα, με συμβόλαιο μέχρι το 2028.

### Ρίο Άβε
Στις 23 Ιανουαρίου 2025, ο Αντρέ Λουίς εντάχθηκε στη Ρίο Άβε, υπογράφοντας συμβόλαιο μέχρι τον Ιούνιο του 2029.

### Ολυμπιακός
Στις 29 Ιανουαρίου 2026, ο Αντρέ Λουίς εντάχθηκε στον Ολυμπιακό, υπογράφοντας συμβόλαιο μέχρι τον Ιούνιο του 2030.

## Παραπομπές


## Εξωτερικοί σύνδεσμοι
* 

Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Κλούμπε ντε Ρεγκάτας ντο Φλαμένγκο
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές ΚΦ Εστρέλα ντα Αμαδόρα
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Ποδοσφαιριστές Ρίο Άβε ΦΚ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Επίσκοπος Ροδοστόλου Αντώνιος

Ο **Επίσκοπος Ροδοστόλου Αντώνιος** (κατά κόσμον *Αντώνιος Πατρός*, Χάλκη, 7 Μαρτίου 1964) είναι Έλληνας θεολόγος και ιεράρχης του Οικουμενικού Πατριαρχείου, ο οποίος υπηρετεί ως βοηθός επίσκοπος της Ιεράς Μητροπόλεως Σύμης, Τήλου, Χάλκης και Καστελλορίζου και καθηγούμενος της Ιεράς Μονής Αρχαγγέλου Μιχαήλ του Πανορμίτη.

## Βιογραφικά στοιχεία
Ο κατά κόσμον Αντώνιος Πατρός γεννήθηκε στη Χάλκη Δωδεκανήσου το 1964. Φοίτησε στο ιστορικό Βενετόκλειο Γυμνάσιο και στο Εσπερινό Γενικό Λύκειο Ρόδου και ακολούθως στην Ανωτέρα Εκκλησιαστική Σχολή Αθηνών. Σπούδασε θεολογία στη Θεολογική Σχολή του Πανεπιστημίου Αθηνών της οποίας είναι πτυχιούχος. 

Στις 5 Ιανουαρίου 1988 εκάρη μοναχός στην Ιερά Μονή Παναγίας Φανερωμένης Ιξιάς Ρόδου. Την επομένη, χειροτονήθηκε διάκονος από τον Μητροπολίτη Ρόδου Σπυρίδωνα στον Μητροπολιτικό Ιερό Ναό Εισοδίων της Θεοτόκου Ρόδου και πρεσβύτερος στις 13 Οκτωβρίου του ιδίου έτους από τον Μητροπολίτη Ρόδου Απόστολο, στον Ιερό Ναό Αγίου Νικολάου Χάλκης. Υπηρέτησε ως εφημέριος στον Καθεδρικό Ιερό Ναό Ευαγγελισμού της Θεοτόκου Ρόδου. Το 1995 κατετάγη στο Σώμα Στρατιωτικών Ιερέων του Γενικού Επιτελείου Εθνικής Άμυνας υπηρετώντας στην Μεραρχία Πεζικού της 95ης Ανωτέρας Διοικήσεως Ταγμάτων Εθνοφυλακής, στη Ρόδο. Κατά τη διάρκεια της θητείας του συμμετείχε στην ειρηνευτική αποστολή του Ελληνικού Στρατού στο Κοσσυφοπέδιο (ΕΛΔΥΚΟ) και σε άλλες αποστολές στο Αφγανιστάν την Αλβανία και Βοσνία. Απολυόμενος το 2005 εντάχθηκε και πάλι στις τάξεις των κληρικών της Ιεράς Μητροπόλεως Ρόδου υπηρετών ως εφημέριος στον Ιερό Ναό Τιμίου Προδρόμου Ρόδου και ηγούμενος στην Ιερά Μονή Φανερωμένης Ιξιάς ως το 2018. Την περίοδο 2006-2018 ήταν υπεύθυνος για τις ανάγκες της Κτηματικής Υπηρεσίας της Μητρόπολης Ρόδου. Τον Απρίλιο του 2018, εντάχθηκε στον Ιερό Κλήρο της Ιεράς Μητροπόλεως Σύμης, Τήλου, Χάλκης και Καστελλορίζου και στο μοναχολόγιο της Ιεράς Μονής Αρχαγγέλου Μιχαήλ του Πανορμίτη και διορίστηκε από τον Μητροπολίτη Σύμης Χρυσόστομο Β' ως τοποτηρητής ηγουμενίας. Στις 8 Δεκεμβρίου, ενθρονίστηκε ηγούμενος της Ιεράς Μονής Ταξιάρχη Πανορμίτη ενώ του απονεμήθηκε και το οφφίκιο του Αρχιμανδρίτη του Οικουμενικού Θρόνου με εντολή του Πατριάρχη Βαρθολομαίου.

Στις 16 Οκτωβρίου 2025, εξελέγη από την Αγία και Ιερά Σύνοδο του Οικουμενικού Πατριαρχείου Επίσκοπος Ροδοστόλου, βοηθός της Ιεράς Μητροπόλεως Σύμης, Τήλου, Χάλκης και Καστελλορίζου. Στις 30 Νοεμβρίου του ιδίου έτους, χειροτονήθηκε στον επισκοπικό βαθμό στον Ιερό Ναό Τιμίου Προδρόμου Σύμης, από τον Μητροπολίτη Σύμης Χρυσόστομο Β΄, συμπαραστατούμενος από πλειάδα αρχιερέων. Παράλληλα, παραμένει ηγούμενος της Ιεράς Μονής Ταξιάρχη Πανορμίτη και πρόεδρος της εφορείας της Μονής.

## Παραπομπές


## Εξωτερικοί σύνδεσμοι
Ιστοσελίδα Ιεράς Μονής Ταξιάρχη Πανορμίτη/

Αντώνιος
Επίσκοπος Ολύμπου Κύριλλος

Ο **Επίσκοπος Ολύμπου Κύριλλος** (κατά κόσμον *Ιωάννης Παπανθίμου*, Αρχίπολη Ρόδου, 2 Δεκεμβρίου 1980) είναι Έλληνας θεολόγος και ιεράρχης του Οικουμενικού Πατριαρχείου, ο οποίος υπηρετεί ως βοηθός επίσκοπος της Ιεράς Μητροπόλεως Ρόδου.

## Βιογραφικά στοιχεία
Ο κατά κόσμον Ιωάννης Παπανθίμου γεννήθηκε στην Αρχίπολη της Ρόδου το 1980. Ολοκλήρωσε τις εγκύκλιες σπουδές του στην πόλη της Ρόδου. Σπούδασε θεολογία στη Θεολογική Σχολή του Εθνικού και Καποδιστριακού Πανεπιστημίου Αθηνών και πραγματοποίησε μεταπτυχιακές σπουδές στην Οξφόρδη (Abacus College) με υποτροφία, και στο Λονδίνο (St. Mary’s University) με υποτροφία του ιδρύματος Porticus UK απ᾿ όπου πήρε μεταπτυχιακό δίπλωμα ποιμαντικής θεολογίας.

Στις 8 Δεκεμβρίου 2004, χειροτονήθηκε διάκονος και ακολούθως χειροθετήθηκε Αρχιδιάκονος του Μητροπολίτη Ρόδου Κυρίλλου Β΄. Την 1η Αυγούστου 2009, χειροτονήθηκε πρεσβύτερος από τον ίδιο αρχιερέα και τοποθετήθηκε εφημέριος του Ιερού Ναού Αγίου Νικολάου Παραδεισίου Ρόδου και ανέλαβε καθήκοντα ιεροκήρυκα της Ιεράς Μητροπόλεως Ρόδου.

Στις 30 Αυγούστου 2017, η Αγία και Ιερά Σύνοδος του Οικουμενικού Πατριαρχείο τον εξέλεξε Επίσκοπο Ολύμπου, βοηθό της Ιεράς Μητροπόλεως Ρόδου. Στις 30 Σεπτεμβρίου 2017 χειροτονήθηκε στον επισκοπικό βαθμό, στον Καθεδρικό Ναό Ευαγγελισμού της Θεοτόκου Ρόδου, από τον Μητροπολίτη Ρόδου Κυρίλλο Β΄, συμπαραστατούμενος από πλειάδα αρχιερέων.

## Παραπομπές

## Εξωτερικοί σύνδεσμοι
Ιστοσελίδα Ιεράς Μητροπόλεως Ρόδου/
Ολύμπου Κύριλλος
ISO/IEC 27001

**ISO/IEC 27001** είναι διεθνές πρότυπο που καθορίζει τις απαιτήσεις για τη δημιουργία, εφαρμογή, διατήρηση και συνεχή βελτίωση ενός Συστήματος Διαχείρισης Ασφάλειας Πληροφοριών (Information Security Management System – ISMS). Το πρότυπο έχει σχεδιαστεί για να βοηθά οργανισμούς κάθε μεγέθους και τομέα να προστατεύουν τις πληροφορίες τους με συστηματικό και συνεχώς βελτιούμενο τρόπο.

## Σκοπός
Το **ISO/IEC 27001** καθορίζει τις απαιτήσεις για την εγκαθίδρυση, εφαρμογή, διατήρηση και συνεχή βελτίωση ενός Συστήματος Διαχείρισης Ασφάλειας Πληροφοριών (ISMS) στο πλαίσιο ενός οργανισμού. Το πρότυπο υιοθετεί συστηματική προσέγγιση στη διαχείριση κινδύνου με στόχο την προστασία των πληροφοριών ως προς την εμπιστευτικότητα, την ακεραιότητα και τη διαθεσιμότητά τους. Είναι εφαρμόσιμο σε οργανισμούς κάθε μεγέθους και τομέα δραστηριότητας και προσαρμόζεται στις ιδιαίτερες ανάγκες και το περιβάλλον λειτουργίας κάθε οργανισμού.

## Περιεχόμενο
Το πρότυπο περιλαμβάνει απαιτήσεις για:
* καθορισμό πολιτικών και στόχων ασφάλειας πληροφοριών,
* εντοπισμό, αξιολόγηση και διαχείριση κινδύνων για την ασφάλεια πληροφοριών,
* εφαρμογή κατάλληλων ελέγχων και διαδικασιών για την προστασία πληροφοριών,
* συνεχή παρακολούθηση, αναθεώρηση και βελτίωση του συστήματος διαχείρισης.

## Σημασία
Το ISO/IEC 27001 θεωρείται σημαντικό, καθώς παρέχει ένα διεθνώς αναγνωρισμένο πλαίσιο για την προστασία κρίσιμων πληροφοριών και την επίτευξη συμμόρφωσης με κανονιστικά πλαίσια (π.χ. GDPR). Η υιοθέτηση του προτύπου συμβάλλει στη μείωση περιστατικών ασφάλειας, στην αύξηση της εμπιστοσύνης πελατών και συνεργατών, και στη βελτίωση της επιχειρησιακής αξιοπιστίας.

## Πιστοποίηση
Η εφαρμογή του ISO/IEC 27001 μπορεί να αξιολογείται μέσω διαδικασιών πιστοποίησης συστημάτων διαχείρισης από διαπιστευμένους φορείς πιστοποίησης, σύμφωνα με τα εθνικά και διεθνή συστήματα διαπίστευσης.

Πληροφορίες σχετικά με την πιστοποίηση και τα οφέλη του ISO/IEC 27001 παρουσιάζονται επίσης σε ιστοσελίδες φορέων που παρέχουν υπηρεσίες πιστοποίησης, όπως η AxiaCert.

## Δείτε επίσης
* ISO
* Ασφάλεια Πληροφοριών
* Διοίκηση Κινδύνου
* ISO/IEC 27002
* ISO/IEC 27701

## Παραπομπές


## Εξωτερικοί σύνδεσμοι
* ISO/IEC 27001 στο ISO.org
* Τι είναι το ISO 27001 – Adversia
* Πληροφορίες για πιστοποίηση – AxiaCert

Κατηγορία:Πρότυπα ISO/IEC
Σάγια Αλ-Ζιντάνι

Ο **Σάγια Μοχσέν Μοχάμεντ Αλ-Ζιντάνι** (*Shaea Muhssin Mohammed Al-Zindani*, · γεννημένος στις 16 Σεπτεμβρίου 1954) είναι Υεμενίτης διπλωμάτης που υπηρετεί ως πρωθυπουργός της Υεμένης από τις 15 Ιανουαρίου 2026. Γεννήθηκε στην Επαρχία Τζαχάφ στο Κυβερνείο Ντάλε. Υπηρέτησε ως υφυπουργός Εξωτερικών από το 1990 έως το 1991. Από το 1991 έως το 1994 υπηρέτησε ως πρεσβευτής στο Ηνωμένο Βασίλειο. Από το 2005 έως το 2010 διετέλεσε πρεσβευτής στην Ιταλία, καθώς και μη μόνιμος πρεσβευτής στην Ελλάδα, τη Σερβία, την Αλβανία και τον Άγιο Μαρίνο. Από το 2008 έως το 2010 υπηρέτησε ως πρεσβευτής στον Οργανισμό Γεωργίας και Τροφίμων (FAO) των Ηνωμένων Εθνών. Διορίστηκε πρεσβευτής στην Ιορδανία το 2010 και στη συνέχεια παραιτήθηκε λόγω της Επανάστασης της Υεμένης αλλά επανήλθε στα καθήκοντά του, υπηρετώντας έως το 2015. Από το 2017 έως το 2024 διετέλεσε πρεσβευτής στη Σαουδική Αραβία καθώς και μόνιμος αντιπρόσωπος στον Οργανισμό Ισλαμικής Διάσκεψης.

## Σημειώσεις

## Παραπομπές

 
Ζιντανι 
Ζιντανι
Ελισάβετ Κάβεντις, κόμισσα του Λέννοξ

Η **Ελισάβετ Κάβεντις, κόμισσα του Λέννοξ,** σύζυγος Στιούαρτ, αγγλ.: *Elizabeth Cavendish Stuart, countess of Lennox* (31 Μαρτίου 1555 - 16 Ιανουαρίου 1582) ήταν Αγγλίδα ευγενής και σύζυγος του Καρόλου Στιούαρτ 1ου κόμη του Λέννοξ. Ήταν η μητέρα της Αρμπέλα Στιούαρτ, στενής συγγενικής σχέσης με τους αγγλικούς και σκωτικούς θρόνους.

## Καταγωγή
Η Ελισάβετ Κάβεντις γεννήθηκε στο Τσάτσγουορθ Χάουζ του Ντέρμπισαϊρ στις 31 Μαρτίου 1555, ως κόρη της Μπες του Χάρντγουικ και του 2ου συζύγου της, σερ Γουλιέλμου Κάβεντις αυλικού. Η Αικατερίνη Γκρέυ ήταν μία από τις ανάδοχές της. Η Μπες ήταν Κυρία του Κοιτώνος της Ελισάβετ Α΄ της Αγγλίας και έγινε μια από τις πλουσιότερες γυναίκες στην Αγγλία. Η Ελισάβετ Κάβεντις είχε επτά αδέλφια, δύο εκ των οποίων απεβίωσαν σε πρώιμη βρεφική ηλικία.

## Γάμος με τον κόμη του Λένοξ
Το 1574 η Ελισάβετ Κάβεντις παντρεύτηκε κρυφά τον Κάρολο Στιούαρτ 1ο κόμη του Λέννοξ, νεότερο αδελφό του Ερρίκου Στιούαρτ λόρδου Ντάρνλεϋ και διεκδικητή του αγγλικού θρόνου, στο αβαείο Ράφορντ στο Νότιγχαμσιρ. Η βασίλισσα Ελισάβετ Α΄ εξοργίστηκε με τις δύο μητέρες που οργάνωσαν έναν τόσο αμφιλεγόμενο γάμο, χωρίς την άδειά της. Η βασίλισσα έστειλε την πεθερά της Ελισάβετ, Μαργαρίτα Ντάγκλας, σε φυλάκιση στον Πύργο του Λονδίνου. Η Μπες του Χάρντγουικ και η Ελισάβετ κόμισσα του Λέννοξ, διατάχθηκαν να παραμείνουν στο Ράφορντ. 

Η Μαρία Α΄ της Σκωτίας, της έστειλε ένα δώρο τον Νοέμβριο του 1575, και η Ελισάβετ την ευχαρίστησε για το «συμβολικό» δώρο σε ένα υστερόγραφο, που προστέθηκε στην επιστολή της μητέρας της, που γράφτηκε στο Χάκνεϋ. 

Το 1575 η Ελισάβετ γέννησε το μοναδικό της παιδί, την Αρμπέλα Στιούαρτ. Ο σύζυγός της απεβίωσε το 1576 από φυματίωση.

Η ίδια η Ελισάβετ απεβίωσε έξι χρόνια αργότερα, στις 21 Ιανουαρίου 1582, σε ηλικία 26 ετών. Ο κόμης του Σρούσμπερυ έγραψε στον Γουλιέλμο Σέσιλ ότι η σύζυγός του, Μπες του Χάρντγουικ, «δέχεται το τέλος της κόρης μου Λέννοξ τόσο οδυνηρά, που δεν μπορεί να σκεφτεί κάτι άλλο, παρά να θρηνεί και να κλαίει». 

## Αναφορές

## Πηγές
* Αντόνια Φρέιζερ, *Μαίρη, Βασίλισσα της Σκωτίας*, Dell Publishing Co., Inc. Νέα Υόρκη, 1971
* David N. Durant, *Arbella Stuart: A Rival to the Queen*, Weidenfeld & Nicolson, 1978
* Μαίρη Σ. Λόβελ, *Μπες του Χάρντγουικ, Πρώτη Κυρία του Τσάτσγουορθ*, Λιτλ Μπράουν, 2005

Κατηγορία:Κυρίες της Κρεβατοκάμαρας
Μουχαμάντ Αχμέντ Μιφτάχ

Ο **Μουχαμάντ Αχμέτ Μιφτάχ** (*Muhammad Ahmed Miftah*,  γεννημένος το 1967) είναι Υεμενίτης πολιτικός. Γεννήθηκε στην Επαρχία Αλ Χάιμα Αλ Χαριτζία του Κυβερνείου Σαναά, και είναι εξέχων κληρικός, λόγιος και νομικός του κλάδου των Ζαϊδιτών του σιιτικού Ισλάμ, στον οποίο ανήκουν οι Χούθι.

Έλαβε τη βασική του εκπαίδευση στο σχολείο Al-Sabri στην Αλ Χάιμα και άρχισε από νεαρή ηλικία να κηρύττει στο τζαμί του χωριού του και σε ορισμένα τζαμιά της περιοχής. Μετακόμισε στη Σαναά για να συνεχίσει την επίσημη εκπαίδευσή του στο Λύκειο του Κουβέιτ, στη συνέχεια στο Επιστημονικό Ινστιτούτο της Σαναά και στη Σχολή Εκπαίδευσης του Πανεπιστημίου της Σαναά, από όπου αποφοίτησε το 1993. Στη συνέχεια εντάχθηκε στο διδακτικό προσωπικό του Υπουργείου Παιδείας, οργανώνοντας σεμινάρια για τη διδασκαλία των επιστημών της Σαρία σε διάφορα τζαμιά. Τελικά, ανέλαβε το κήρυγμα και τις διαλέξεις στο τζαμί Al-Rawdah στη Σαναά, ενώ δίδαξε σε διάφορα κυβερνεία της Υεμένης.

Κατά τη διάρκεια της εξέγερσης των Χούθι στο Κυβερνείο Σααντά, καταδίκασε δημόσια τις ενέργειες της κυβέρνησης στη σύγκρουση. Τον Σεπτέμβριο του 2004, συνελήφθη ενώ ηγούνταν της προσευχής στο Μεγάλο Τζαμί al-Rawdah στη Σαναά. Κατηγορήθηκε μαζί με έναν άλλον Ζαϊδίτη κληρικό για υποστήριξη των Χούθι και συνωμοσία για την ανατροπή της τοπικής κυβέρνησης μέσω μιας οργάνωσης-βιτρίνας που ονομαζόταν «Οργάνωση Νεολαίας της Σαναά». Και οι δύο αμφισβήτησαν τις κατηγορίες, υποστηρίζοντας ότι υποστήριζαν μόνο την ειρηνική διαφωνία. Ο Μιφτάχ καταδικάστηκε σε οκτώ χρόνια φυλάκισης τον Μάιο του 2005 για «επαφές με το κράτος του Ιράν με σκοπό να βλάψει τη διπλωματική και πολιτική θέση της Υεμένης», αλλά του δόθηκε χάρη από τον πρόεδρο Αλί Αμπντουλάχ Σαλέχ τον Μάιο του 2006. Ως μέλος του κόμματος Αλ-Χακ, συνελήφθη ξανά το 2008.

Στο πλαίσιο ενός κυβερνητικού ανασχηματισμού, στις 10 Αυγούστου 2024 ορίστηκε Πρώτος Αντιπρόεδρος της Κυβέρνησης της «Κυβέρνησης Αλλαγής και Οικοδόμησης» που συνδέεται με τους Χούθι, όπου θεωρούνταν ισχυρότερος από τον αλ-Ραχάουι. Στις 30 Αυγούστου 2025 ορκίστηκε πρωθυπουργός, αφού ο προκάτοχός του, Αχμέντ αλ-Ραχάουι, σκοτώθηκε σε ισραηλινή επιδρομή.

## Σημειώσεις

## Παραπομπές

Κατηγορία:Μέλη των Χούθι 
Κατηγορία:Πρωθυπουργοί της Υεμένης
Λέων Λβόβιτς Τολστόι

Ο κόμης **Λέων Λβόβιτς Τολστόι** (ρωσικά: Лев Львович Толстой,  1869 – 18 Οκτωβρίου 1945) ήταν Ρώσος συγγραφέας, το τέταρτο παιδί και τρίτος γιος του Λέοντα Τολστόι.

Ο Λέων, τον οποίο ο πατέρας του κάποτε αποκαλούσε «Λέων Τολστόι ο νεότερος», ήταν ένας αρκετά γνωστός και σεβαστός συγγραφέας στην προεπαναστατική Ρωσία. Αν και είχε καλές σχέσεις με τους γονείς του, μέχρι τη δεκαετία του 1890 ο Λεβ Λβόβιτς άρχισε να αμφισβητεί τις θρησκευτικές και ηθικές διδασκαλίες του πατέρα του και τελικά έγινε ένθερμος μοναρχικός και Ρώσος πατριώτης.

Ενώ ζούσε στην εξορία μετά τη Ρωσική Επανάσταση στη Σουηδία, έγινε έντονος και ενίοτε σκληρός επικριτής των διδασκαλιών του πατέρα του. Συνέχισε να γράφει εκεί, αλλά έλαβε επίσης την προσοχή ως καλλιτέχνης και γλύπτης: συμμετείχε σε πολυάριθμες εκθέσεις, όπου οι προτομές του πατέρα του, Μπενίτο Μουσολίνι, και του Χέρμπερτ Χούβερ του έφεραν φήμη.

Πέθανε στο Χέλσινγκμποργκ της Σουηδίας στις 18 Οκτωβρίου 1945. Είναι θαμμένος στο νεκροταφείο της εκκλησίας Σιρεκέπινγκε.  

## Παραπομπές


## Εξωτερικοί σύνδεσμοι
* 

Κατηγορία:Λέων Τολστόι
Λεων Λβοβιτς
Κατηγορία:Ρώσοι συγγραφείς
Κατηγορία:Ρώσοι μοναρχιστές